
Hrvatski zavod za javno zdravstvo 
Zagreb, 3. 3. 2020. 


Racionalna uporaba osobne zaštitne opreme 
za koronavirusnu bolest (COVID-19)- ljekarništvo 


temeljem dostupnih informacija o COVID-19 bolesti 
i neformlanog dokumenta Svjetske zdravstvene organizacije 


Ovaj dokument sažima preporuke WHO-a za racionalnu upotrebu osobne zaštitne opreme (OZ0), 
koja uključuje rukavice, medicinske maske, naočale / štitnik za lice, ogrtače, kao i maske ili polumaske 
(npr. N95 ili FFP2) te pregače za posebne postupke i zaštiu nogu, u zdravstvu i zajednici, uključujući 
rukovanje predmetima i pacijentima. Ovaj je dokument namijenjen za one koji su uključeni u 
distribuciju i upravljanje OZO, kao i tijela javne vlasti, zdravstvene radnike i njegovatelje te javnost da 
bi znali kada se i kako odabire i koristi najprikladnija zaštita. 

WHO će nastaviti ažurirati ove preporuke u skladu s dostupnošću novih saznanja i informacija pa će 


se ažurirati i ove preporuke. 
Najučinkovitije opće mjere prevencije uključuju: 
- Čestu higijena ruku sredstvima koja sadrže 70 % alkohola: protrljajte ruke ako vam ruke nisu 
vidno prljave ili operite sapunom i vodom ako su ruke prljave i to u trajanju 20tak sekundi; 
- Izbjegavajte dodirivanje očiju, nosa i usta; 
- Čuvajte higijenu zraka i to kašljanjem ili kihanjem u savinuti lakat ili papirnatu maramicu te 
odmah potom bacite papirnatu maramicu u kantu za otpatke koja ima poklopac, 
- Nošenje medicinske maske obvezno je ako imate respiratorne simptome, 
- Nakon uklanjanja maske s lica obvezno je provesti higijenu ruku; 
- Održavanje distance u društvenom kontaktu između osoba najmanje 1 metar ukoliko osoba 
ima neki od respiratornih simptoma. 
Ljekarnik koji kontaktira s pacijentima a radni prostor je odvojen pregradom od ostatka prostora u 
kojem su pacijenti, ne mora nositi masku. Dovoljno je održavati higijenu ruku češćim pranjem ili 
gelom za dezinfekciju na bazi 70 % alkohola. U slučaju da pregrada ne postoji, potrebno je održavati 
prostornu udaljenost od najmanje 1 metar u socijalnom kontaktu i održavati higijenu ruku češćim 
pranjem ili gelom za dezinfekciju na bazi 70% alkohola. 


Preporuča se održavati higijenu svog neposrednog radnog prostora —tako da povremeno prebrišu 
površine koje se često dotiču rukama sa sredstvom za dezinfekciju površina. 

Situacija se brzo može mijenjati, pa se i ove preporuke mogu promijeniti, stoga pratite mrežne 
stranice HZJZ-a_(www.hzjz.hr) i Ministarstva zdravstva (www.zdravlje.gov.hr) na kojima se 
svakodnevno objavljuju ažurirani podatci vezano uz koronavirus, kao i mjere prevencije: 


https://zdravstvo.gov.hr/koronavirus-i-mjere-prevencije/4952 
https://www.hziz.hr/medunarodna-istrazivanja/koronavirus-najnoviji-podatci 





https://www.hziz.hr/sluzba-epidemiologija-zarazne-bolesti/pitanja-i-odgovori-0o-novom- 





koronavirusu-2019-ncov/ 


